Св. Иоанн Златоуст
Полный церковнославянский текст

(включая т. н. "тайные" молитвы на Литургии), набранный современным гражданским шрифтом. В конце – маленький церковнославянско-русский словарик

Всенощное бдение

Вечерня

Диакон: Востаните!

Хор: Господи, благослови.

Священник: Слава Святей и Единосущней и Животворящей и Нераздельней Троице всегда, ныне и присно и во веки веков.

Хор: Аминь.

В алтаре: Приидите, поклонимся Цареви нашему Богу!

Приидите, поклонимся и припадем Христу Цареви нашему Богу!

Приидите, поклонимся и припадем Самому Христу Цареви и Богу нашему!

Приидите поклонимся и припадем к Нему!

Псалом 103, предначинательный

Или читается полностью, или, чаще, поются избранные стихи:

Хор: Благослови, душе моя, Господа. Благословен еси, Господи. Благослови, душе моя, Господа. Господи Боже мой, возвеличился еси зело. Благословен еси, Господи. Во исповедание и в велелепоту облеклся еси. Благословен еси, Господи. На горах станут воды. Дивна дела Твоя, Господи. Посреде гор пройдут воды. Дивна дела Твоя, Господи. Вся премудростию сотворил еси. Слава Ти, Господи, сотворившему вся (Пс. 103:1,6,10,24).

Слава Отцу и Сыну и Святому Духу, и ныне и присно и во веки веков, аминь. Аллилуиа, аллилуиа, аллилуиа. Слава Тебе, Боже (трижды).

Великая (мирная) ектения

Диакон: Миром (т. е. в мире) Господу помолимся.

Хор: Господи, помилуй (после каждого прошения).

О свышнем мире и спасении душ наших Господу помолимся.

О мире всего мира, благостоянии святых Божиих церквей и соединении всех Господу помолимся.

О святем храме сем, и с верою, благоговением и страхом Божиим входящих в онь Господу помолимся.

О великом господине и отце нашем Святейшем Патриархе [имя], и о господине нашем Высокопреосвященнейшем Митрополите [имя], честнем пресвитерстве, во Христе диаконстве, о всем причте и людех Господу помолимся.

О богохранимей стране нашей, властех и воинстве ея Господу помолимся.

О граде сем, всяком граде, стране и верою живущих в них Господу помолимся.

О благорастворении воздухов, о изобилии плодов земных и временех мирных Господу помолимся.

О плавающих, путешествующих, недугующих, страждущих, плененных, и о спасении их Господу помолимся.

О избавитися нам от всякия скорби, гнева и нужды Господу помолимся.

Заступи, спаси, помилуй и сохрани нас, Боже, Твоею благодатию.

Пресвятую, пречистую, преблагословенную, славную Владычицу нашу Богородицу и Приснодеву Марию, со всеми святыми помянувше, сами себе, и друг друга, и весь живот наш Христу Богу предадим.

Хор: Тебе, Господи.

Священник: Яко подобает Тебе всякая слава, честь и поклонение, Отцу и Сыну и Святому Духу, ныне и присно и во веки веков.

Хор: Аминь.

1-й антифон 1-й кафизмы (Псалмы 1–3)

Поются избранные стихи (Пс. 1:1,6; 2:11,12; 3:8,9):

Хор: Блажен муж, иже не иде на совет нечестивых. Аллилуиа.

Яко весть Господь путь праведных, и путь нечестивых погибнет.

Работайте Господеви со страхом и радуйтеся Ему с трепетом.

Блажени вси надеющиися Нань.

Воскресни, Господи; спаси мя, Боже мой.

Господне есть спасение и на людех Твоих благословение Твое

Слава, и ныне. Аллилуиа.

Аллилуиа, аллилуиа, аллилуиа. Слава Тебе, Боже (трижды).

Малая ектения

Диакон: Паки и паки миром Господу помолимся.

Заступи, спаси, помилуй и сохрани нас, Боже, Твоею благодатию.

Пресвятую, пречистую, преблагословенную, славную Владычицу нашу Богородицу и Приснодеву Марию, со всеми святыми помянувше, сами себе, и друг друга, и весь живот наш Христу Богу предадим.

Хор: Тебе, Господи.

Священник: Яко Твоя держава, и Твое есть царство, и сила, и слава, Отца и Сына и Святаго Духа, ныне и присно и во веки веков.

Хор: Аминь.

Господи воззвах (из Пс. 140)

Хор: Господи, воззвах к Тебе, услыши мя; / услыши мя, Господи. Господи, воззвах к Тебе, услыши мя. / Вонми гласу моления моего, / внегда воззвати ми к Тебе. // Услыши мя, Господи.

Да исправится молитва моя, / яко кадило пред Тобою, воз-деяние руку моею, / жертва вечерняя. // Услыши мя, Господи.

И поются стихиры воскресные (из Октоиха) или праздника (из Минеи или Триоди).

Вход с кадилом

Совершается при пении последней стихиры, поемой на “И ныне”.

Диакон: Премудрость, прóсти! (т. е. Стойте прямо, “просто”!)

Вечерняя песнь Сыну Божию

Свете тихий святыя славы Безсмертнаго Отца Небеснаго, Святаго, Блаженнаго, Иисусе Христе! Пришедше на запад солнца, видевше свет вечерний, поем Отца, Сына и Святаго Духа, Бога. Достоин еси во вся времена пет быти гласы преподобными, Сыне Божий, живот даяй; темже мир Тя славит.

Перевод: Свет отрадный святой славы бессмертного Отца Небесного, святого, блаженного – Иисусе Христе! Придя к закату солнца, увидев свет вечерний, воспеваем Отца, Сына и Святого Духа, Бога. Достойно Тебя во все времена воспевать голосами счастливыми, Сын Божий, дающий жизнь, – потому мир Тебя славит.

Диакон: Вонмем (внимание!).

Священник: Мир всем.

Диакон: Премудрость. Вонмем.

Прокимен

В субботу, глас 6: Господь воцарися, в лепоту облечеся.

Хор (на каждый стих): Господь воцарися, в лепоту облечеся.

Диакон читает стихи: Облечеся Господь в силу и препоясася. Ибо утверди вселенную, яже не подвижится. Дому Твоему подобает святыня, Господи, в долготу дний.

В воскресенье, гл.8: Се ныне благословите Господа вси раби Господни.

Стих: Стоящии в храме Господни, во дворех дому Бога нашего.

В понедельн., глас 4: Господь услышит мя, внегда воззвати ми к Нему.

Стих: Внегда призвати ми, услыша мя Бог правды моея.

Во вторник, глас 1: Милость Твоя, Господи, поженет мя вся дни живота моего.

Стих: Господь пасет мя, и ничтоже мя лишит, на месте злачне, тамо всели мя.

В среду, глас 5: Боже, во имя Твое спаси мя, и в силе Твоей суди ми.

Стих: Боже, услыши молитву мою, внуши глаголы уст моих.

В четверг, глас 6: Помощь моя от Господа, сотворшаго небо и землю.

Стих: Возведох очи мои в горы, отнюдуже приидет помощь моя.

В пятницу, глас 7: Боже, Заступник мой еси Ты, и милость Твоя предварит мя.

Стих: Изми мя от враг моих, Боже, и от востающих на мя избави мя.

Сугубая ектения

Диакон: Рцем (т. е. скажем) вси от всея души, и от всего помышления нашего рцем. Хор: Господи, помилуй.

Господи, Вседержителю, Боже отец наших, молим Ти ся, услыши и помилуй. Хор: Господи, помилуй.

Помилуй нас, Боже, по велицей милости Твоей, молим Ти ся, услыши и помилуй.

Хор: Господа, помилуй (трижды).

Еще молимся о великом господине и отце нашем Святейшем Патриархе [имя], и о господине нашем Высокопреосвященнейшем Митрополите [имя], и всей во Христе братии нашей.

Еще молимся о богохранимей стране нашей, властех и воинстве ея, да тихое и безмолвное житие поживем во всяком благочестии и чистоте.

Еще молимся о блаженных и приснопамятных создателех святаго храма сего, и о всех преждепочивших отцех и братиях, зде лежащих и повсюду православных.

Еще молимся о милости, жизни, мире, здравии, спасении, посещении, прощении и оставлении грехов рабов Божиих братии святаго храма сего.

Еще молимся о плодоносящих и добродеющих во святем и всечестнем храме сем, труждающихся, поющих и предстоящих людех, ожидающих от Тебе великия и богатыя милости.

Священник: Яко милостив и человеколюбец Бог еси, и Тебе славу возсылаем, Отцу и Сыну и Святому Духу, ныне и присно и во веки веков.

Хор: Аминь.

Молитва при наступлении вечера

Хор: Сподоби, Господи, в вечер сей без греха сохранитися нам. Благословен еси, Господи, Боже отец наших, и хвально и прославлено имя Твое во веки, аминь.

Буди, Господи, милость Твоя на нас, якоже уповахом на Тя. Благословен еси, Господи, научи мя оправданием Твоим. Благословен еси, Владыко, вразуми мя оправданием Твоим. Благословен еси, Святый, просвети мя оправдании Твоими.

Господи, милость Твоя во век, дел руку Твоею не презри. Тебе подобает хвала, Тебе подобает пение. Тебе слава подобает, Отцу, и Сыну, и Святому Духу, ныне и присно, и во веки веков, аминь.

Перевод: Сподоби, Господи, в вечер сей без греха сохраниться нам. Благословен Ты, Господи, Боже отцов наших, и хвально и прославлено имя Твое во веки, аминь. Да будет, Господи, милость Твоя на нас, как мы уповаем на Тебя. Благословен Ты, Господи, научи меня повелениям Твоим. Благословен Ты, Владыка, вразуми меня повелениями Твоими. Благословен Ты, Святой, просвети меня повелениями Твоими. Господи, милость Твоя вовек, созданий рук Твоих не презри. Тебе подобает хвала, Тебе подобает пение, Тебе слава подобает, Отцу, и Сыну, и Святому Духу ныне, и всегда, и во веки веков, аминь.

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.